སྐུ་ཞབས་དོན་གྲུབ་རྒྱལ་ལ་ངན་སྨྲས་བྱས་པའི་རྒྱུ་མཚན་གཉིས་ཡོད་དེ།གཅིག་ནི་དོན་གྲུབ་རྒྱལ་གྱིས་བོད་ཀྱི་གནའ་དེང་གི་ལོ་རྒྱུས་ངོ་མ་དང་།མཚན་རིག་གི་ལྟ་ཚུལ་ཐོག་ནས་དཔྱད་པ་ཞིབ་མོ་དང་རྣོན་པོ་བྱས་པ་དེ་རྙིང་ཞེན་མཁན་འགའ་ཞིག་གིས་ཁེ་ཕན་དང་མི་མཐུན་པས་ཁོང་ཚོའི་ཐུགས་ལ་མ་བབས་པ་ཙམ་དང༌།གཅིག་ནི་དོན་གྲུབ་རྒྱལ་ལོ་ན་གཞོན་པ་དང༌།ཁོང་གིས་སློབ་གྲར་སློབ་སྦྱོང་བྱེད་བཞིན་པའི་སྐབས་སུ་བྲིས་པའི་རྩོམ་ཡིག་རྣམས་ཀྱང་ཚིག་དོན་གཉིས་ཀྱི་ཆ་ནས་འགྲན་ཟླ་བྲལ་བ་ཞིག་ཡིན་པས།ལོ་ན་རྒས་པ་མཆོག་ཏུ་འཛིན་མཁན་རེ་ཟུང་གིས་གཞོན་ནུ་མཁས་པ་སྦྱན་ལམ་དུ་མ་ཡོང་ཙམ་ཡིན་ཞིང།གོམས་གཤིས་འདི་འདྲ་ཞིག་བོད་ཀྱི་ལོ་རྒྱུས་ཐོག་ཏུ་སྔར་ནས་ཡོད་པ་རེད།ཅེས་ཕངས་སེམས་དང་བཅས་འགྲེལ་རྩོམ་ཕྱོགས་བསྒྲིགས་ཀྱི་གླེང་བརྗོད་དུ་བཀོད་འདུགགཞན་ཡང་སྐུ་ཞབས་དོན་གྲུབ་རྒྱལ་འཇིག་རྟེན་མི་ཡུལ་དུ་བཞུགས་སྐབས་མི་མང་པོ་ཞིག་གིས་ཁོང་ནི་ལྟ་བ་ལོག་པ་དང༌།ང་རྒྱལ་དྲེགས་པོ་ཡོད་པ་ཞིག་ལ་ངོས་འཛིན་བྱེད་ཀྱི་ཡོད་པ་རེད།སྐུ་ཞབས་དོན་གྲུབ་རྒྱལ་ལགས་ཀྱིས་རང་ངོས་ནས་མི་ཞིག་ཡིན་ཕྱིན་ང་རྒྱལ་ཟེར་བ་དེ་དགོས་ངེས་ཅན་ཞིག་ཡིན་པར་ངོས་འཛིན་གྱིས་མི་ལ་ང་རྒྱལ་མེད་ན་མདུན་བསྐྱོད་ཀྱི་སྤོབས་པ་སྐྱེས་མི་སྲིད་པ་རེད།ཅེས་ཁོང་འཚོ་བཞུགས་སྐབས་སུ་དེ་འདྲའི་ལྟ་བ་ཞིག་འཁྱེར་གྱི་ཡོད་ཚུལ་འདུགརྒྱུ་མཚན་དེ་ལ་བརྟེན་ནས་ཁོང་དང་འབྲེལ་འདྲེས་ཟབ་པའི་གྲོགས་པོ་གཅོད་པ་ཐར་ལགས་གྱིས།